Lav et referat af nedenstående tekst:

Tekst:
Et banalt butikstyveri udviklede sig fredag eftermiddag til røveri, da tyven skubbede en kvindelig ansat omkuld og tog flugten. Tyveriet fandt sted i Fakta på Hjørringvej i Frederikshavn, og Nordjyllands Politi blev kaldt til stedet klokken 16.39. Personalet i butikken havde inden da opdaget, at en mand havde stjålet flere dagligvarer, og da de konfronterede ham i butikkens udgang, skubbede han en kvindelig ansat omkuld, så han kunne flygte fra stedet. - Vi er deroppe og leder efter ham udfra det signalement, vi har fået af butikspersonalet. Der er også noget videoovervågning, der skal sikres, så vi forhåbentlig kan finde frem til, hvem manden er. Og vi vil da opfordre ham til at melde sig selv, for vi regner med at kunne finde frem til ham, siger vagtchef ved Nordjyllands Politi Karsten Højrup Kristensen. Og vagtchefen fik da også ret. Kort efter klokken 18 kunne Nordjyllands Politi via det sociale medie Twitter fortælle, at en 24-årig mand fra Iran var blevet anholdt på Asylcenter Frederikshavn på Knivholtvej. Han er nu sigtet for røveri.

Referat:
Et butikstyveri i Frederikshavn udviklede sig fredag eftermiddag til røveri. En person er anholdt.